เรื่องร้องเรียน: รบกวนท่านมาช่วยดูเขื่อนคลองบางกอกน้อยย่านปิ่นเกล้าด้วยครับ ช่วงวัดสุวรรณคีรี-วัดไก่เตี้ยทั้งสองฝั่งคลอง เขื่อนแตกยับทั้งสองฝั่งตลอดแนวคลองกันน้ำไม่ได้มานานมากๆแล้ว กันได้แค่สวะกับหมาเน่าได้แค่นั้น น้ำท่วมทั้งปีแค่น้ำขึ้นลงก็ท่วมทางเดินแล้ว หน้าฤดูน้ำไม่ต้องพูดถึง ในบ้านประชาชนในชุมชลริมน้ำท่วมยับ ไปแจ้งเจ้าหน้าที่ กทม . เจ้าหน้าที่แจ้งว่าไม่มีงบมาแก้ให้ในย่านนี้มีแต่งบไปให้ย่านที่อื่น **เจ้าหน้าที่ กทม.บอกว่าเสนองบแก้ไขแบบถาวรไปก็ไม่ผ่าน ไม่เคยไม่มีผู้ว่าคนไหนมาสนใจ ไปสนใจแต่เขตกลางเมือง ที่สื่อลงเยอะๆ ชุมชนเขตรอบนอกเดือดร้อนเหมือนกันครับ
การดำเนินการของเจ้าหน้าที่: สำนักการระบายน้ำอยู่ระหว่างดำเนินการขอจัดสรรงบประมาณ ปี 2566 เพิ่มเติม ในชื่อโครงการงานปรับปรุงแนวป้องกันน้ำท่วมริมคลองบางกอกน้อยช่วงคลองพิกุลถึงคลองเพรสซิเด้นท์คอนโด
ความเห็นของผู้แจ้ง: ขอให้ได้งบประมาณในการก่อสร้างเขื่อนแนวนอกให้ได้สักทีครับเห็นปัดตกมาหลายรอบ ชุมชนเดือดร้อนมากๆ ที่ยิงปูนซ่อมเมื่อปลายปีที่ผ่านมาสดๆร้อนๆก็อยู่ไม่ได้นานครานี้ยิงปูนก็ไม่ทั่วถึงอุดไม่ได้ทุกรูน้ำเข้ามาได้เยอะมากพอสมควรยังดีที่มีปั้มน้ำคอยพยุงดูดน้ำออก และปะตูระบายน้ำบางประตูก็แตกกันน้ำไม่ได้เลยน้ำทะลักมากมายช่วงน้ำขึ้นสูง
พื้นที่: แขวงอรุณอมรินทร์ เขตบางกอกน้อย กรุงเทพมหานคร